На основу члана 14. став 1. и 6. и члана 16. став 3. Закона о локалним изборима („Службени гласник РС“, број 129/07, 34/10 – одлука УС, 54/11, 12/20, 16/20- аутентично тумчење и 68/20),

Изборна комисија општине Велика Плана, на седници одржаној 06. јуна 2020. године, у 17.00 часова, донела је

**РЕШЕЊЕ**

**О НЕИСПУЊЕЊУ УСЛОВА ЗА ОДРЕЂИВАЊЕ ОПУНОМОЂЕНИХ**

**ПРЕДСТАВНИКА ПОДНОСИОЦА ИЗБОРНЕ ЛИСТЕ У ПРОШИРЕНОМ САСТАВУ**

**ИЗБОРНЕ КОМИСИЈЕ ОПШТИНЕ ВЕЛИКА ПЛАНА И БИРАЧКИХ ОДБОРА**

**УТВРЂУЈЕ СЕ** да **КОАЛИЦИЈА МЕТЛА 2020**, подносилац Изборне листе кандидата за одборнике Скупштине општине Велика Плана, под називом **МЕТЛА 2020 – Дејан В. Шулкић**, **не испуњава** услове за одређивање опуномоћених представника у проширеном саставу Изборне комисије општине Велика Плана и бирачких одбора.

**О б р а з л о ж е њ е**

Изборна комисија општине Велика Плана, на седници одржаној 6. јуна 2020. године, донела је Решење о проглашењу Изборне листе МЕТЛА 2020 – Дејан В. Шулкић, са 14 кандидата за одборнике Скупштине општине Велика Плана, на изборима расписаним за 21. јун 2020. године и, сагласно члану 14. став 6. и члана 16. став 3. Закона о локалним изборима, утврдила да подносилац наведене изборне листе, с обрзиром на то да није предложио најмање две трећине кандидата од укупног броја одборника који се бира, не испуњава услове да одреди своје представнике у проширеном саставу Изборне комисије општине Велике Плане и бирачких одбора.

**Поука о правном средству:**  Против овог решења може се поднети приговор Изборној комисији општине Велика Плана, у року од 24 часа од дана доношења Решења.

**Број: 013-30/2020-III**

**У Великој Плани, 6. јуна 2020. године**

**ИЗБОРНА КОМИСИЈА ОПШТИНЕ ВЕЛИКА ПЛАНА**

**ПРЕДСЕДНИК**

Страхиња Павешковић